### 12.    Godkendelse af ændringer i styrelsesvedtægten for Privatinstitutionen Bregnen Naturbørnehave

**Åbent**

Sagsnr.: 326-2008-10664       J.nr.: 28.03.04            Dokumentnr.:
326-2015-397524

**Sagstype**

Beslutning.

**Resume og sagens baggrund**

Bestyrelsen for Privatinstitutionen Bregnen Naturbørnehave
har søgt om godkendelse af reviderede styrelsesvedtægter. Den væsentligste
ændring er, at antallet af børn ændres fra 30 til 40. Ændringer i
styrelsesvedtægten skal ifølge loven godkendes politisk, da kommunen har myndighedstilsynet.

**Indstillinger**

Fagcenterchefen for Småbørn og Undervisning indstiller, at
vedtægterne godkendes.

**Behandling**

Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

Bestyrelsen for privatinstitutionen Bregnen Naturbørnehave
søger om godkendelse af reviderede styrelsesvedtægter.

Den væsentligste ændring i vedtægten er, at antallet af børn
i institutionen ændres fra 30 til 40 børn, heraf maksimum 8 børn i alderen 2½ -
3 år. Bregnen ønsker at ændre dette for at kunne imødekomme forældrenes ønsker.

Derudover er der mindre ændringer i vedtægterne som for
eksempel, at ordet børnehave er ændret til institution, at der i forbindelse
med den årlige generalforsamling skal vælges en referent, samt at der kan
vælges et medlem fra en støtteforening, som kan sidde med til bestyrelsesmøderne
uden stemmeret.

Kommunen har myndighedstilsynet i forhold til
privatinstitutioner og ændringer i styrelsesvedtægten skal ifølge loven
godkendes politisk. Privatinstitutionerne fastsætter selv, hvor mange børn der
kan gå i tilbuddet. Men Kommunalbestyrelsen har ansvaret for, at tilbuddet
ligger inden for lovgivningens rammer.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 11. januar 2016:**

Anbefales.

**Økonomiudvalgets møde den 18.
januar 2016:**

Anbefales.

**Bilag**

|  |  |
| --- | --- |
| Vedtægtsændringer for [adresse] | 326-2015-267311 |